CELEX: 62015CN0572
Language: sk
Date: 2015-11-02 00:00:00
Title: Vec C-572/15: Návrh na začatie prejudiciálneho konania, ktorý podal Riigikohus (Estónsko) 2. novembra 2015 – F. Hoffmann-La Roche AG/Accord Healthcare OÜ

25.1.2016   
            
            
               SK
            
            
               Úradný vestník Európskej únie
            
            
               C 27/13
            
         Návrh na začatie prejudiciálneho konania, ktorý podal Riigikohus (Estónsko) 2. novembra 2015 – F. Hoffmann-La Roche AG/Accord Healthcare OÜ
   (Vec C-572/15)
   (2016/C 027/16)
   Jazyk konania: estónčina
   
      Vnútroštátny súd, ktorý podal návrh na začatie prejudiciálneho konania
   
   Riigikohus
   
      Účastníci konania pred vnútroštátnym súdom
   
   
      Žalobkyňa: F. Hoffmann-La Roche AG
   
      Žalovaná: Accord Healthcare OÜ
   
      Prejudiciálne otázky
   
   
               1.
            
            
               Má sa článok 21 ods. 2 nariadenia Európskeho parlamentu a Rady (ES) č. 469/2009 (1) zo 6. mája 2009 o dodatkovom ochrannom osvedčení pre liečivá (kodifikované znenie) vykladať v tom zmysle, že sa skráti platnosť dodatkového ochranného osvedčenia, ktoré sa udelilo v členskom štáte pred jeho pristúpením k Európskej únii v súlade s vnútroštátnym právom a jeho platnosť pre aktívnu zložku by bola podľa údajov uvedených v tomto osvedčení dlhšia ako 15 rokov od okamihu udelenia prvého povolenia na uvedenie na trh v Únii, pokiaľ ide o liečivo, ktoré je zložené z predmetnej aktívnej zložky alebo ju obsahuje?
            
         
               2.
            
            
               V prípade kladnej odpovede na prvú otázku: Je článok 21 ods. 2 nariadenia Európskeho parlamentu a Rady (ES) č. 469/2009 zo 6. mája 2009 o dodatkovom ochrannom osvedčení pre liečivá (kodifikované znenie) v súlade s právom Únie, najmä so všeobecnými zásadami práva Únie o ochrane nadobudnutých práv, so zákazom retroaktivity a s Chartou základných práv Európskej únie?
            
         
      (1)  Ú. v. EÚ L 152, s. 1.